Take Good Care of My Baby

«Take Good Care of My Baby» er en amerikansk sang med melodi og tekst av Carole King og Gerry Goffin, og det var Bobby Vee med The Johnny Mann Singers som gjorde den berømt. Singlen Liberty F-55354 ble utgitt i 1961. Produsent var Snuff Garrett.

«Take Good Care of My Baby» ble en populær sang og nådde førsteplassen på den amerikanske Billboard Hot 100-listen i september.

Den kom inn på den britiske singlelisten 28. oktober 1961, lå der i atten uker og hadde en tredjeplass som beste plassering.Chart Stats - Bobby Vee - Take Good Care Of My Baby

I 1968 utgav Bobby Vinton sangen på singlen Epic 5-10305, og den nådde en 33.-plass på den amerikanske Billboard Hot 100-singlelisten.Bobby Vinton chart succes

The Beatles spilte inn en coverversjon av «Take Good Care of My Baby» under deres audition for Decca Records 1. januar 1962.The Silver Beatles Decca Audition

Dion spilte også inn en versjon, men den ble ikke utgitt på single. Den ble derimot inkludert på hans album «Runaround Sue» (Laurie 2009) i 1961.

I 1965 spilte Gary Lewis & the Playboys inn en coverversjon for albumet «She's Just My Style».Gary Lewis and the Playboys: Discography 

En coverversjon ble også innspilt av Smokie på single for RAK Records i 1980. I 1981 ble den inkludert på LP-platen Solid Ground (RAK Records SRAK 545). Produsent var Smokie.Smokie Discography 1975–1982

Smokies versjon entret den britiske singlelisten 19. april 1980, lå der i syv uker og oppnådde en 34.-plass som beste plassering.Chart Stats - Smokie - Take Good Care of My Baby

Den tyske popstjernen Sasha (Dick Brave & The Backbeats) spilte inn en coverversjon i 2003.

Vee gjorde en nyinnspilling av «Take Good Care of My Baby» som ballade under sitt egentlige navn Robert Thomas Velline på albumet Ain't Nothing Like a Sunny Day (United Artists UAS 5686).Bobby Vee Discography Albums 

 Svarsanger 
En svarsang med tittelen «I'll Take Good Care of Your Baby» ble spilt inn av Ralph Emery. Den ble utgitt på singlen Liberty F-55383.

En annen svarsang med tittelen «You Should Know I'm Still Your Baby» ble spilt inn av Sammi Lynn. Den ble utgitt på singlen Sue Records 45-752.

 Norske versjoner  
Terje Pettersen og Ivar Hovden har skrevet norske tekster. Pettersens versjon bærer tittelen «Ta godt vare på min kjære». Hovdens versjon heter «Ta dem med deg når du kommer». 

 Innspillinger 
 År Sangtittel Albumtittel Artist Tekstforfatter Platetype Platemerke og katalognummer1974«Ta godt vare på min kjære»Ole Ivars på fartenOle IvarsTerje PettersenLPRCA International YNJL-706 1978«Ta dem med deg når du kommer»New Jordal Swingers Ivar HovdenSingleOn Records 6084 510

 Referanser 

Kategori:Sanger fra USA
Kategori:Sanger fra 1961